
68 DR.30.7.2001 

Timbalan Yang di-Pertua [Dato' Haji Muhamad bin Abdullah]: Ya, sila. 

Tuan Saupi bin Daud: Terima kasih Yang Berhormat bagi Rantau Panjang. 
Saya ingin mendapat pandangan sedikit daripada Yang Berhormat berhubung dengan 
kuasa yang telah diberikan kepada majlis daerah tadi, yang Yang Berhormat utarakan. 
Umpamanya, kalau kita lihat kepada kawasan yang ditakrifkan di bawah sempadan 
majlis daerah itu, tidak apalah. Maksudnya, ada Jawatankuasa Perancang Negeri yang 
telah membuat perancangan. Tetapi, kepada kawasan-kawasan yang di luar daripada 
persempadanan kawasan yang diisytiharkan oleh majlis daerah itu, siapa pula yang 
bertanggungjawab dalam pembangunan kepada kawasan tersebut, kalau Yang 
Berhormat boleh menjawab? 

Tuan Haji Abdul Fatah bin Haji Haron: Ya, terima kasih. Kalau kita lihat 
rang undang-undang yang dibentangkan kepada kita ini, pindaan ini nampak jelas 
bahawasanya kawasan yang dimaksudkan oleh Yang Berhormat bagi Tanah Merah 
tadi, nampaknya akan diambil alih oleh mereka yang lain pula. Kita lihat fasal 37. 
Fasal 37 ini bertujuan untuk meminda seksyen 58 Akta 172 untuk memberi 
Jawatankuasa Perancang Fizikal Negara iaitu yang diketuai oleh Perdana Menteri, 
memberi kuasa untuk membuat kaedah-kaedah. 

Fasal itu juga bertujuan untuk memperuntukkan bahawa jika mana-mana 
kaedah yang dibuat oleh pihak berkuasa negeri tidak selaras dengan kaedah-kaedah 
yang dibuat oleh Jawatankuasa Perancang Fizikal Negara, maka kaedah-kaedah yang 
dibuat oleh pihak kerajaan berkuasa hendaklah terbatas setakat tidak keselarasan itu. 

Kemudian kita melihat dalam hal ini, kita melihat sekarang ini diberi kuasa, 
mana-mana tempat yang tidak berada di bawah kerajaan tempatan, dengan secara 
automotiknya, ia dipinda kuasa ini kepada Pengarah Perancang Bandar Negeri yang 
terpaksa juga mendengar nasihat daripada Jawatankuasa Perancang Fizikal Negara 
iaitu, Perdana Menteri. Nampak jelas sekarang ini, kuasa telah diberi kepada orang 
lain, tidak kepada majlis kerajaan tempatan. 

Timbalan Yang di-Pertua [Dato' Haji Muhamad bin Abdullah]: Yang 
Berhormat, boleh sambung besok, Yang Berhormat? 

Tuan Haji Abdul Fatah bin Haji Haron: Boleh, boleh sangatlah. Terima 
kasih. 

Timbalan Yang di-Pertua [Dato' Haji Muhamad bin Abdullah]: Ya, terima 
kasih. Usul, menteri. 

USUL MENANGGUHKAN MESYUARAT DI BAWAH 
PERATURAN MESYUARAT 16(3) 

Setiausaha Parlimen Kementerian Pertanian [Dato' Abu Bakar bin Taib]: 
Tuan Yang di-Pertua, saya mohon mencadangkan; 

Bahawa menurut Peraturan Mesyuarat 16(3), mesyuarat ini 
hendaklah ditangguhkan sekarang. Terima kasih. 

Timbalan Yang dl-Pertua [Dato' Haji Muhamad bin Abdullah]: Ya, 
sokongan. 

Timbalan Menteri di Jabatan Perdana Menteri [Tengku Dato' Adnan bin 
Tengku Mansor]: Tuan Yang di-Pertua, saya mohon menyokong. 

Timbalan Yang di-Pertua [Dato' Haji Muhamad bin Abdullah]: Okay, 
terima kasih. Ha, ucapan penangguhan. Semula, semula. Ya, tujuh minit setengah, 
sila. 



Timbalan Yang di-Pertua [Dato' Haji Muhamad bin Abdullah]: Ya, sila. Tuan Saupi bin Daud: Terima kasih Yang Berhormat bagi Rantau Panjang. Saya ingin mendapat pandangan sedikit daripada Yang Berhormat berhubung dengan kuasa yang telah diberikan kepada majlis daerah tadi, yang Yang Berhormat utarakan. Umpamanya, kalau kita lihat kepada kawasan yang ditakrifkan di bawah sempadan majlis daerah itu, tidak apalah. Maksudnya, ada Jawatankuasa Perancang Negeri yang telah membuat perancangan. Tetapi, kepada kawasan-kawasan yang di luar daripada persempadanan kawasan yang diisytiharkan oleh majlis daerah itu, siapa pula yang bertanggungjawab dalam pembangunan kepada kawasan tersebut, kalau Yang Berhormat boleh menjawab?. Tuan Haji Abdul Fatah bin Haji Haron: Ya, terima kasih. Kalau kita lihat rang undang-undang yang dibentangkan kepada kita ini, pindaan ini nampak jelas bahawasanya kawasan yang dimaksudkan oleh Yang Berhormat bagi Tanah Merah tadi, nampaknya akan diambil alih oleh mereka yang lain pula. Kita lihat fasal 37. Fasal 37 ini bertujuan untuk meminda seksyen 58 Akta 172 untuk memberi Jawatankuasa Perancang Fizikal Negara iaitu yang diketuai oleh Perdana Menteri, memberi kuasa untuk membuat kaedah-kaedah. Fasal itu juga bertujuan untuk memperuntukkan bahawa jika mana-mana kaedah yang dibuat oleh pihak berkuasa negeri tidak selaras dengan kaedah-kaedah yang dibuat oleh Jawatankuasa Perancang Fizikal Negara, maka kaedah-kaedah yang dibuat oleh pihak kerajaan berkuasa hendaklah terbatas setakat tidak keselarasan itu. Kemudian kita melihat dalam hal ini, kita melihat sekarang ini diberi kuasa, mana-mana tempat yang tidak berada di bawah kerajaan tempatan, dengan secara automotiknya, ia dipinda kuasa ini kepada Pengarah Perancang Bandar Negeri yang terpaksa juga mendengar nasihat daripada Jawatankuasa Perancang Fizikal Negara iaitu, Perdana Menteri. Nampak jelas sekarang ini, kuasa telah diberi kepada orang lain, tidak kepada majlis kerajaan tempatan. Timbalan Yang di-Pertua [Dato' Haji Muhamad bin Abdullah]: Yang Berhormat, boleh sambung besok, Yang Berhormat?. Tuan Haji Abdul Fatah bin Haji Haron: Boleh, boleh sangatlah. Terima kasih. Timbalan Yang di-Pertua [Dato' Haji Muhamad bin Abdullah]: Ya, terima kasih. Usul, menteri. USUL MENANGGUHKAN MESYUARAT DI BAWAH PERATURAN MESYUARAT 16(3). Setiausaha Parlimen Kementerian Pertanian [Dato' Abu Bakar bin Taib]: Tuan Yang di-Pertua, saya mohon mencadangkan; Bahawa menurut Peraturan Mesyuarat 16(3), mesyuarat ini hendaklah ditangguhkan sekarang. Terima kasih. Timbalan Yang dl-Pertua [Dato' Haji Muhamad bin Abdullah]: Ya, sokongan. Timbalan Menteri di Jabatan Perdana Menteri [Tengku Dato' Adnan bin Tengku Mansor]: Tuan Yang di-Pertua, saya mohon menyokong. Timbalan Yang di-Pertua [Dato' Haji Muhamad bin Abdullah]: Okay, terima kasih. Ha, ucapan penangguhan. Semula, semula. Ya, tujuh minit setengah, sila.